Man vas oor vervalste Covid-19- negatiewe toetse | Maroela Media
Man vas oor vervalste Covid-19- negatiewe toetse
Argieffoto (Foto: ask-mediendesign/Pixabay)
'n 28-jarige gesondheidswerker van Stad Johannesburg, wat by die Parkhurst-kliniek gestasioneer is, is in hegtenis geneem op aanklag dat hy vervalste negatiewe toetssertifikate vir Covid-19 verkoop het. Hy het die sertifikate glo teen R500 aan reisigers verkoop.
Lucky Sindane, woordvoerder van Stad Johannesburg, het gesê die man sal Maandag in die Booysens-landdroshof verskyn op aanklag van bedrog.
"Hy is vir ongeveer 'n week lank dopgehou en is tydens 'n klandestiene operasie in hegtenis geneem. Die operasie is gelei deur die uitvoerende burgemeester Jolidee Matongo wat saam met die stad se groep- forensiese en ondersoekdiens (GFIS) en die Johannesburgse metropolisie (JMPD) gewerk het."
Die man word daarvan beskuldig dat hy vervalste negatiewe toetssertifikate verkoop het aan mense wat graag na ander lande wil reis sonder om die werklike toets en bloedtoetse te ondergaan. "Al wat mens moes doen is om jou ID-nommer vi rhom te stuur en ná 'n dag of twee ontvang jy 'n boodskap van 'n laboratorium dat jy negatief getoets het vir Covid-19. Hy gee dan vir jou die sertifikaat in ruil vir R500."
Die voorlopige ondersoek het onthul die verdagte het nie op sy eie gewerk nie. Nog inhegtenisnemings word verwag.
"Dis betreurenswaardig," het Matongo bygevoeg. "Ons het nie sulke mense in ons stelsel nodig nie. Ons moedig ons personeel aan om nie by sulke korrupte aktiwiteit betrokke te wees nie, omdat dit die hele land in gedrang bring. Verbeel jouself iemand het Covid-19 opgedoen en hulle ontvang 'n sertifikaat wat sê hulle is negatief. Daardie persoon sal dan baie mense aansteek en sommige kan moontlik sterf."
Matongo het sy verwagting uitgespreek dat wetstoepassers die verdagte vir lank agter tralies sal hou. "Ons moet 'n voorbeeld stel en 'n sterk boodskap uitstuur vir enigiemand wat dit doen. As die wette van die land verander moet word om só iets moontlik te maak, dan moet ons dit doen."
Vier vas oor R2 miljoen se vervalste geld
Covid-19: 'Delta-variant dalk rede vir stadige afplatting'
Mense doen dit omdat die toetse so duur is. Ek het van Oktober tot Mei R9350 vir toetse betaal om Namibië toe en terug te reis. Saam met vliegkaartjies is dit 'n astronomiese bedrag. Ek doen die toetse want ek weet dis nodig maar hulle kan dit regtig bietjie goedkoper maak. Mei het ek binne 'n week twee keer mies gaan wantons het die 72 uur periode gemis om deur die gend te gaan. Dis erg.
So sal korrupsie, geldlus en oneerlikheid die oorsaak wees dat Suid Afrikaners wat wil reis, toenemend gewantrou word as dit algemeen bekend word dat hulle inentingsrekords en Covid toetsuitslae vervals. En daardeur almal aan strenger reismaatreëls onderwerp. Mens staan eenvoudig magteloos teen die reputasie vir korrupsie waarvoor SA nou al wêreldbekend is.
Ek sou dit ook betaal indien nidig. Baie goedkoper as toets en ek laat nie iemand 'n stok in my brein druk nie. Hierdie geheeltyd toetsery is ook net 'n ander manier van geld maak. Dis so maklik. Iemand wat wil reis moet hulle laat toets, so gee een of 2 keer positiewe toetse en dan 'n negatiewe een. En verder makeer die persoon soos in niks. Dis net 'n geldmaak storie.
Jy moet ingeteken wees om te stem12-14Jy moet ingeteken wees om te stem
Dié hele Corona ding is net 1 groot wettige en onwettige geldmaakbesigheid. Mark my words, hierdie lockdown sal NOOIT weggaan nie. Dis te lekker en te maklik om daaruit in te cash.